CELEX: 32020D1545
Language: bg
Date: 2020-10-19 00:00:00
Title: Решение (ЕС) 2020/1545 на Съвета от 19 октомври 2020 година за подписване от името на Съюза и временно прилагане на Споразумението под формата на размяна на писма между Европейския съюз и правителството на островите Кук относно удължаване на срока на действие на протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук

26.10.2020   
               
               
                  BG
               
               
                  Официален вестник на Европейския съюз
               
               
                  L 356/7
               
            
         РЕШЕНИЕ (ЕС) 2020/1545 НА СЪВЕТА
         от 19 октомври 2020 година
         за подписване от името на Съюза и временно прилагане на Споразумението под формата на размяна на писма между Европейския съюз и правителството на островите Кук относно удължаване на срока на действие на протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в областта на устойчивото рибарство между Европейския съюз и правителството на островите Кук (1) (наричано по-нататък „споразумението“) беше одобрено с Решение (ЕС) 2017/418 на Съвета (2) и влезе в сила на 10 май 2017 г. Протоколът към споразумението (3) (наричан по-нататък „протоколът“) се прилага от 14 октомври 2016 г. (4) за период от четири години.
                  
               
                     (2)
                  
                  
                     Срокът на действие на протокола изтича на 13 октомври 2020 г.
                  
               
                     (3)
                  
                  
                     На 7 юли 2020 г. Съветът упълномощи Комисията да започне преговори с правителството на островите Кук за сключването на нов протокол за прилагане на споразумението.
                  
               
                     (4)
                  
                  
                     В очакване на приключването на преговорите за подновяване на протокола Комисията договори от името на Съюза споразумение под формата на размяна на писма между Европейския съюз и правителството на островите Кук за удължаване за максимален период от една година на срока на действие на протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (наричано по-нататък „споразумението под формата на размяна на писма“). Преговорите приключиха успешно и споразумението под формата на размяна на писма беше парафирано на 29 юли 2020 г.
                  
               
                     (5)
                  
                  
                     Целта на споразумението под формата на размяна на писма е да се осигури възможност на Съюза и на островите Кук да продължат да си сътрудничат в насърчаването на политиката на устойчиво рибарство и отговорното използване на рибните ресурси във водите на островите Кук, както и да се позволи на корабите на Съюза да извършват риболовните си дейности тези води.
                  
               
                     (6)
                  
                  
                     Споразумението под формата на размяна на писма следва да бъде подписано от името на Съюза, при условие че бъде сключено на по-късна дата.
                  
               
                     (7)
                  
                  
                     За да се осигури непрекъснатост на риболовните дейности на корабите на Съюза във водите на островите Кук, споразумението под формата на размяна на писма следва да се прилага временно, до приключване на необходимите процедури за влизането му в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на Споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук, при условие че въпросното споразумение бъде сключено под формата на размяна на писма (5).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) споразумението под формата на размяна на писма от името на Съюза.
         
         
            Член 3
            В съответствие с точка 6 от споразумението под формата на размяна на писма, то се прилага временно, считано от 14 октомври 2020 г. или от по-късна дата, считано от подписването му (6), до приключване на необходимите процедури за влизането му в сила.
         
         
            Член 4
            Настоящото решение влиза в сила в деня на приемането му..
         
         
            Съставено в Люксембург на 19 октомври 2020 година.
            
               
                  За Съвета
               
               
                  Председател
               
               J. KLOECKNER
            
         
         
            (1)  ОВ L 131, 20.5.2016 г., стр. 3.
         
            (2)  Решение (ЕС) 2017/418 на Съвета от 28 февруари 2017 г. за сключване от името на Европейския съюз на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него (ОВ L 64, 10.3.2017 г., стр. 1).
         
            (3)  Протокол за прилагане на Споразумението за партньорство в областта на устойчивото рибарство между Европейския съюз и правителството на островите Кук (ОВ L 131, 20.5.2016 г., стр. 10).
         
            (4)  ОВ L 289, 25.10.2016 г., стр. 1.
         
            (5)  Текстът на споразумението под формата на размяна на писма е приложен към настоящото решение.
         
            (6)  Датата, от която споразумението под формата на размяна на писма ще се прилага временно, ще бъде публикувана в Официален вестник на Европейския съюз от генералния секретариат на Съвета.